Op 28 April 1973 is die nuwe kerkgebou plegtig in gebruik geneem. Die gebou se ontwerp is uitsonderlik deurdat die dak soos ’n tentdoek oor die struktuur span. Die steenwerk, staalkonstruksie en houtwerk smelt saam om die gebou akoesties uitstekend, temperatuurgewys gematig en ligsensitief te maak. Die ou gebou is toe omskep in ’n saal met ’n moderne kombuis en koelkamer. ’n Pastorie is ook op die perseel gebou.
Ontsluit van "https://af.wikipedia.org/w/index.php?title=Gereformeerde_kerk_Potchefstroom-Suid&oldid=2086801"
Die bladsy is laas op 12 Desember 2019 om 14:37 bygewerk. Dit is omrede sy fynbos – die smalblaar-, struikagtige plantegroei van die streek – dat die suidwestelike en suid-Kaap benoem is as een van die wêreld se ses planteryke: die Kaapse Blommeryk. Met ’n opervlakte van minder as 90 000 vierkante kilometer is dit die kleinste planteryk ter wêreld. Tog is dit die tuiste van 8 600 plantspesies, waarvan 5 000 nêrens elders voorkom nie. Fynbos is ’n vermenging van vier plantsoorte: protea-struike, heideagtige erikas, rietagtige restio’s en ’n verskeidenheid bolplante. In die Kaapse Blommeryk groei 69 van die wêreld se 112 proteas, 526 van sy 740 erikas en onder sy bolplante word 96 van die wêreld se 160 gladiolusspesies aangetref. Op sy eie spog Tafeberg met byna 1 500 fynbosspesies. Met Fynbosfeetjies bring Antjie Krog en Fiona Moodie, wat albei gereeld op die hange van Tafelberg gaan stap, hulde aan een van die natuurwonders van die wêreld. Antjie, geïnspireer deur Cicely Mary Barker se A World of Flower Fairies, het die bal aan die rol gesit deur verse te skryf oor verskillende blomplante wat deur minstens een denkbeeldige wesentjie bewoon word. Fiona het elke plant, insek en gediertetjie wat in hierdie boek afgebeeld is, nagevors. Die feetjies en ander droomwesentjies is haar eie skepings, maar die blomme, gogas en diertjies het sy by die natuur afgekyk en noukeurig nageteken.
Fiona Moodie het wyd gereis en in verskillende Europese lande gewoon vóór sy en haar man en tweelingdogters in 1992 teruggekeer en hulle in Kaapstad gevestig het. Fynbosfeetjies is een van vyftien kinderboeke wat sy geïllustreer het sedert Bohem Press in Zürich haar eerste prenteboek, Benjamin Rocking Horse, in 1979 uitgegee het. Behalwe vir ses, het sy die teks vir al haar boeke geskryf. Haar prenteboeke het in talle lande verskyn, onder meer in China, Denemarke, die Faroe-eilande, Frankryk, Neder­land, Italië, Japan, Noorweë, Suid-Korea, Spanje, die Verenigde Koninkryk en die Verenigde State, en natuurlik ook hier – en in baie tale. In 1996 is Nabulela, haar agste boek, in sewe Suid-Afrikaanse tale gepubliseer. Fiona se illustrasies is in belangrike uitstalruimtes vertoon: Galerie maag – Zürich; Internationale Jugenbibliothek – München; Metropolitan Museum of Modern Art – New York; Museo Nacional de Artes Decorativos – Madrid; Habashi Kunsmuseum – Tokio; Centro Culturale di Esposizione – Venisië; Bibliothèque Méjanes – Aix-en-Provence; en Centre Georges Pompidou – Parys. In 2000 is sy met die sappi-prys bekroon vir Atlantis Rises en in 2010 met die mer-prys vir beste prenteboek. In 2015 huldig Media24 en unicef haar met nog twee pryse.